钦定古今图书集成/明伦汇编/氏族典/第530卷 > 郭维
## 钦定古今图书集成/明伦汇编/氏族典/第530卷 > 郭维

按《万姓统谱》：“维，当涂人，字仲逸，少苦志读书石城山，
乡党师事之。大中祥符八年，登进士。初调泰州司理
参军，治狱有能名。知南丰县，籍郡邑之豪猾徙之，终
任无敢犯者。改知新都县，以廉干闻。既去，百姓遮道
留，不获生为立祠。部使者交荐，除知雅州。王蒙正姻
连明肃太后，侵民田几百家，有诉者，更数狱，无敢直”
其事。诏维治之，批根解节，秋毫无所贷，以田归民，蒙
正坐除名，除屯田员外郎。